《奉和御制秋怀诗二首》
宋代·徐冲渊

天末虹蜺晚未收，龙池新雨涨清流。
鸥缘适意频依渚，鱼不贪香懒上钩。
剩喜三边无警报，况当万宝得成秋。
啸歌高蹈羲皇上，不复深贻海内忧。

作者简介：徐冲渊（《洞霄诗集》作仲渊），字叔静，自号栖霞子，姑苏（今江苏苏州）人。道士。孝宗淳熙中诏居太一宫高士斋，后典洞霄通明馆。孝宗逊位后，复诏居佑圣观凝神斋。有《西游诗集》，已佚。事见《洞霄图志》卷五。今录诗十二首。